**คู่มือสำหรับประชาชน: การจดทะเบียนวิสาหกิจชุมชนและเครือข่ายวิสาหกิจชุมชนกรณีจดทะเบียน**

**ณ สำนักงานเกษตรอำเภอ/กิ่งอำเภอ/สำนักงานเกษตรเขต (กทม.)**

หน่วยงานที่รับผิดชอบและให้บริการ: สำนักงานเกษตรอำเภอสามพราน

กระทรวง:กระทรวงเกษตรและสหกรณ์

1. **ช่องทางการให้บริการ**

|  |  |
| --- | --- |
| 1) | **สถานที่ให้บริการ** สำนักงานเกษตรอำเภอสามพราน หมู่ 7 ตำบลสามพราน อำเภอสามพราน จังหวัดนครปฐม 73110 /ติดต่อด้วยตนเองณหน่วยงาน  **ระยะเวลาเปิดให้บริการ** เปิดให้บริการวันจันทร์ถึงวันศุกร์ (ยกเว้นวันหยุดที่ทางราชการกำหนด)  ตั้งแต่เวลา 08:30 - 16:30 น. (มีพักเที่ยง) |

1. **หลักเกณฑ์ วิธีการ เงื่อนไข(ถ้ามี) ในการยื่นคำขอ และในการพิจารณาอนุญาต**

**คุณสมบัติและหลักเกณฑ์ของวิสาหกิจชุมชน**  
(1) เป็นกิจการที่เกี่ยวกับการผลิตสินค้าการให้บริการหรือการอื่นๆที่ทำให้เกิดการพัฒนาและแก้ไขปัญหาของชุมชน  
(2) เป็นกิจการที่ดำเนินการหรือประสงค์จะดำเนินการร่วมกันในชุมชนโดยคณะบุคคลที่เป็นนิติบุคคลหรือไม่เป็นนิติบุคคล

และประกอบด้วยสมาชิกที่อยู่ร่วมกันในชุมชนไม่น้อยกว่า 7 คนโดยบุคคลดังกล่าวต้องไม่อยู่ในครอบครัวเดียวกัน  
(3) เป็นกิจการที่มีวัตถุประสงค์เพื่อสร้างรายได้เพื่อการพึ่งพาตนเองและเพื่อประโยชน์สุขของคนในชุมชน  
(4) เป็นกิจการที่ไม่ขัดต่อกฎหมายความสงบเรียบร้อยหรือศีลธรรมอันดีของประชาชน  
**คุณสมบัติและหลักเกณฑ์ของเครือข่ายวิสาหกิจชุมชน**  
(1) ต้องประกอบด้วยวิสาหกิจชุมชนตั้งแต่ 2 วิสาหกิจชุมชนขึ้นไปมารวมตัวกัน  
(2) อาจมีบุคคลภายนอกซึ่งวิสาหกิจชุมชนเห็นว่าเป็นผู้ที่สามารถให้ความรู้ความช่วยเหลือหรือทำคุณประโยชน์อื่นใด

มาร่วมในการดำเนินการด้วยก็ได้  
(3) การจัดทำกิจกรรมอย่างหนึ่งอย่างใดเพื่อประโยชน์ในการดำเนินงานของวิสาหกิจชุมชนในเครือข่ายวิสาหกิจชุมชนนั้น  
(๔) การดำเนินงานของเครือข่ายวิสาหกิจชุมชนต้องมีข้อบังคับในการบริหารจัดการเครือข่ายวิสาหกิจชุมชน  
**หมายเหตุ**1. กรณีคำขอหรือเอกสารหลักฐานประกอบการพิจารณาไม่ครบถ้วนหรือไม่ถูกต้องและไม่อาจแก้ไขเพิ่มเติมได้ในขณะนั้น

ผู้รับคำขอและผู้ยื่นคำขอจะต้องลงบันทึกความบกพร่องและรายงานเอกสารหลักฐานร่วมกันพร้อมกำหนดระยะเวลาให้ผู้ยื่น

คำขอดำเนินการแก้ไขเพิ่มเติมหากผู้ยื่นคำขอไม่ดำเนินการแก้ไขเพิ่มเติมภายในระยะเวลาที่กำหนดผู้รับคำขอจะดำเนินการ

คืนคำขอและเอกสารประกอบการพิจารณา  
2. ขั้นตอนการดำเนินงานตามคู่มือจะเริ่มนับระยะเวลาตั้งแต่เจ้าหน้าที่ตรวจสอบเอกสารครบถ้วนถูกต้องตามที่ระบุไว้ในคู่มือ

ประชาชนเรียบร้อยแล้ว  
3. ทั้งนี้จะมีการแจ้งผลการพิจารณาและกำหนดวันทำสัญญาให้ผู้ยื่นคำขอทราบภายใน 7 วันนับแต่วันที่พิจารณาแล้วเสร็จ  
4. คณะกรรมการส่งเสริมวิสาหกิจชุมชนจังหวัด/กรุงเทพมหานครเป็นผู้พิจารณาคำอุทธรณ์หรือข้อร้องเรียนคำวินิจฉัยของ

คณะกรรมการฯให้ถือเป็นที่สุด

1. **ขั้นตอน ระยะเวลา และส่วนงานที่รับผิดชอบ**

| **ที่** | **ประเภทขั้นตอน** | **รายละเอียดของขั้นตอนการบริการ** | **ระยะเวลาให้บริการ** | **ส่วนงาน / หน่วยงานที่รับผิดชอบ** | **หมายเหตุ** |
| --- | --- | --- | --- | --- | --- |
| 1) | การตรวจสอบเอกสาร | ยื่นแบบคำขอจดทะเบียนวิสาหกิจชุมชน/เครือข่ายวิสาหกิจชุมชน(แบบสวช.01) และเจ้าหน้าที่ตรวจสอบเอกสารบันทึกข้อมูลในระบบ และออกใบรับเรื่องการยื่นคำขอจดทะเบียนวิสาหกิจชุมชนและเครือข่ายวิสาหกิจชุมชน (ท.ว.ช.1) ให้แก่ผู้ยื่นฯ | 1 วันทำการ | สำนักงานเกษตรอำเภอ  สามพราน | - |
| 2) | การพิจารณา | 2.1 เจ้าหน้าที่พิจารณารายละเอียดให้เป็นไปตามคุณสมบัติและหลักเกณฑ์ของวิสาหกิจชุมชนและเครือข่ายวิสาหกิจชุมชนและบันทึกข้อมูลในระบบสารสนเทศวิสาหกิจชุมชน( 2วันทำการ) 2.2 ปิดประกาศรายชื่อวิสาหกิจชุมชนและเครือข่ายวิสาหกิจชุมชนและแบบสวช. 01 เพื่อให้สมาชิกและผู้มีส่วนได้เสียตรวจสอบ ความถูกต้องข้อมูลในการจดทะเบียนวิสาหกิจชุมชนและเครือข่ายวิสาหกิจชุมชน( 7วันทำการ) | 9 วันทำการ | สำนักงานเกษตรอำเภอ  สามพราน | (ปิดประกาศณสำนักงานเกษตรอำเภอ/กิ่งอำเภอ/สำนักงานเกษตรเขต (กทม.)) |
| 3) | การลงนาม/คณะกรรมการมีมติ | เสนอนายทะเบียนลงนามอนุมัติในหนังสือสำคัญแสดงการจดทะเบียนวิสาหกิจชุมชนและเครือข่ายวิสาหกิจชุมชน(ท.ว.ช.2) และเอกสารสำคัญแสดงการดำเนินกิจการของวิสาหกิจชุมชนและเครือข่ายวิสาหกิจชุมชน(ท.ว.ช.3) | 1 วันทำการ | สำนักงานเกษตรอำเภอ  สามพราน | - |

**ระยะเวลาดำเนินการรวม** 11 วันทำการ

1. **งานบริการนี้ผ่านการดำเนินการลดขั้นตอน และระยะเวลาปฏิบัติราชการมาแล้ว**

ผ่านการดำเนินการลดขั้นตอนและระยะเวลาปฏิบัติราชการมาแล้ว 11 วันทำการ

1. **รายการเอกสารหลักฐานประกอบการยื่นคำขอ**

**5.1) เอกสารยืนยันตัวตนที่ออกโดยหน่วยงานภาครัฐ**

| **ที่** | **รายการเอกสารยืนยันตัวตน** | **หน่วยงานภาครัฐผู้ออกเอกสาร** | **จำนวนเอกสาร ฉบับจริง** | **จำนวนเอกสาร สำเนา** | **หน่วยนับเอกสาร** | **หมายเหตุ** |
| --- | --- | --- | --- | --- | --- | --- |
| 1) | บัตรประจำตัวประชาชน | กรมการปกครอง | 0 | 1 | ฉบับ | (ของสมาชิกและผู้มีอำนาจทำการแทน) |

**5.2) เอกสารอื่น ๆ สำหรับยื่นเพิ่มเติม**

| **ที่** | **รายการเอกสารยื่นเพิ่มเติม** | **หน่วยงานภาครัฐผู้ออกเอกสาร** | **จำนวนเอกสาร ฉบับจริง** | **จำนวนเอกสาร สำเนา** | **หน่วยนับเอกสาร** | **หมายเหตุ** |
| --- | --- | --- | --- | --- | --- | --- |
| 1) | แบบคำขอจดทะเบียน (แบบสวช.01) | - | 1 | 0 | ฉบับ | - |
| 2) | หนังสือให้ความยินยอมของสมาชิกซึ่งมีจำนวนไม่น้อยกว่ากึ่งหนึ่งของสมาชิกทั้งหมดหรือสำเนามติที่ประชุมซึ่งมอบหมายให้บุคคลหนึ่งบุคคลใดมาจดทะเบียนวิสาหกิจชุมชนแทน(กรณีไม่เป็นนิติบุคคลและจดทะเบียนวิสาหกิจชุมชน) | - | 1 | 0 | ฉบับ | - |
| 3) | ทะเบียนรายชื่อและที่อยู่ | - | 1 | 0 | ฉบับ | - |
| 4) | เอกสารแสดงวัตถุประสงค์ระเบียบหรือข้อบังคับของนิติบุคคล(กรณีนิติบุคคล) | - | 0 | 1 | ฉบับ | - |
| 5) | บัญชีรายชื่อคณะกรรมการดำเนินการปัจจุบัน(กรณีนิติบุคคล) | - | 0 | 1 | ฉบับ | - |
| 6) | มติของคณะกรรมการดำเนินการหรือมติของที่ประชุมใหญ่ซึ่งมอบหมายให้บุคคลหนึ่งบุคคลใดมาจดทะเบียนวิสาหกิจชุมชนแทน(กรณีนิติบุคคล) | - | 0 | 1 | ฉบับ | - |
| 7) | หนังสือสำคัญแสดงการจดทะเบียนวิสาหกิจชุมชนที่เป็นสมาชิกในเครือข่ายฯ | สำนักงานเกษตรอำเภอ | 0 | 1 | ฉบับ | (กรณีจดทะเบียนเครือข่ายวิสาหกิจชุมชน) |
| 8) | ข้อบังคับของเครือข่ายวิสาหกิจชุมชน | - | 0 | 1 | ฉบับ | (กรณีจดทะเบียนเครือข่ายวิสาหกิจชุมชน) |

1. **ค่าธรรมเนียม**

|  |  |
| --- | --- |
| 1) | **ไม่มี (ค่าธรรมเนียม**0 บาท) |

1. **ช่องทางการร้องเรียน**

|  |  |
| --- | --- |
| 1) | **ช่องทางการร้องเรียน** สำนักงานเกษตรจังหวัดนครปฐม 131 ถ.ทรงพลตำบลพระปฐมเจดีย์อำเภอเมืองนครปฐมจังหวัดนครปฐม 73000 ***หมายเหตุ****(คณะกรรมการส่งเสริมวิสาหกิจชุมชนจังหวัดเป็นผู้พิจารณาผลการพิจารณาถือเป็นที่สิ้นสุด)* |
| 2) | **ช่องทางการร้องเรียน**ศูนย์ดำรงธรรมจังหวัดนครปฐมบริเวณชั้น 1 ศูนย์ราชการจังวัดนครปฐม ***หมายเหตุ****(โทรสายด่วน 1567 โทร. 0-3434-0157 โทรสาร 0-3434-0157 เว็บไซต์จังหวัดนครปฐม www.nakhonpathom.go.th และ email:nakhonpathom@moi.go.th หรือจดหมายมาที่ตู้ปณ.100 ปณจ.นครปฐม 73000)* |
| 3) | **ช่องทางการร้องเรียน**ศูนย์บริการประชาชนสำนักปลัดสำนักนายกรัฐมนตรี ***หมายเหตุ****( เลขที่ 1 ถ.พิษณุโลกเขตดุสิตกทม. 10300 / สายด่วน 1111 / www.1111.go.th / ตู้ปณ.1111 เลขที่ 1 ถ.พิษณุโลกเขตดุสิตกทม. 10300)* |

1. **ตัวอย่างแบบฟอร์ม ตัวอย่าง และคู่มือการกรอก**

|  |  |
| --- | --- |
| 1) | แบบคำร้องขอจดทะเบียนวิสาหกิจชุมชนและเครือข่ายวิสาหกิจชุมชน(แบบสวช.01)  \*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\* |